My peerie barins white hoidin awa 
Du’s tae come furt fur du winna faa
I’ll haad dee and shaw dee da wye du shöd geen
Du’ll bucks a new gaet dat idders hivna seen
 
New places and people ir der tae be fun
Dir loved tö du kens, by my aen son
And wirkin tae gidder we’ll help far awaa lands
Tae come in tö tae da hert o me plans
 
My peerie jewel dat boannie and fair
Aa dats come furnent dee, Hit’ll be nae mair
Spangin and brillin in da light o me love
Whaar du sets dee fit will laeve paece laek a dove
 
Da nort fire burns in dy hert laek a flame
Nothin can slokk hit bit dy fear and shame
So baal aff aa dat wid whitter dy vaige 
We’ll bygg my keengdom tae da end o da age.

Cecil Tait
Fire from the North
2005